Na temelju članka 185. stavka 1., a u vezi s člankom 28. stavkom 5. točkom 1. i stavkom 6. Zakona o osnovama sustava obrazovanja i odgoja („Službeni glasnik RS“, broj: 88/17, 27/18 – dr. zakon, 10/19 i 6/20), članaka 15. i 16. stavka 2., članka 24. stavka 2. i članka 37. stavka 4. Pokrajinske skupštinske odluke o pokrajinskoj upravi („Službeni list AP Vojvodine“, broj: 37/14, 54/14 – dr. odluka, 37/16, 29/17, 24/2019 i 66/20), pokrajinski tajnik za obrazovanje, propise, upravu i nacionalne manjine – nacionalne zajednice, d o n o s i

**PRAVILNIK**

O IZMJENI I DOPUNI PRAVILNIKA O ŠKOLSKOM KALENDARU

ZA OSNOVNE ŠKOLE SA SJEDIŠTEM NA TERITORIJU

AUTONOMNE POKRAJINE VOJVODINE ZA ŠKOLSKU 2020./2021. GODINU

**Članak 1.**

U Pravilniku o školskom kalendaru za osnovne škole sa sjedištem na teritoriju Autonomne Pokrajine Vojvodine za školsku 2020./2021. godinu („Službeni list AP Vojvodine“, broj: 41/2020, 63/2020), u članku 12. riječi: „ u petak, 26. ožujka 2021. godine“ i riječi: „u subotu, 27. ožujka 2021. godine“ zamjenjuju se riječima: „u petak, 9. travnja 2021. godine i u subotu, 10. travnja 2021. godine.”

Poslije stavka 1. dodaje se stavak 2. koji glasi: „Iznimno, termini utvrđeni za polaganje probnog završnog ispita iz stavka 1. ovog članka mogu biti odloženi uslijed aktualne epidemiološke situacije, s tim da se prema naknadno utvrđenim terminima polaganje probnog završnog ispita obavi najkasnije do kraja mjeseca svibnja tekuće godine.“

**Članak 2.**

Tablični prikaz školskog kalendara za srednje škole sa sjedištem na teritoriju Autonomne Pokrajine Vojvodine za školsku 2020./2021. godinu, koji je sastavni dio Pravilnika o školskom kalendaru za osnovne škole sa sjedištem na teritoriju Autonomne Pokrajine Vojvodine za školsku 2020./2021. („Službeni list AP Vojvodine“, broj: 41/2020,63/2020), mijenja se novim tabličnim pregledom školskog kalendara za osnovne škole sa sjedištem na teritoriju Autonomne Pokrajine Vojvodine za školsku 2020./2021. godinu, koji je sastavni dio ovog Pravilnika.

**Članak 3.**

Ovaj Pravilnik stupa na snagu osmog dana od dana objave u „Službenom listu AP Vojvodine“, a shodno članku 53. stavku 2. Zakona o državnoj upravi („Službeni glasnik RS“, broj: 79/05, 101/07, 95/10, 99/14, 47/18 i 30/10 – dr. zakon), bit će objavljen i u „Službenom glasniku RS“.

**POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE**

Klasa: 128-610-2/2021-01

U Novom Sadu, 23.03.2021. godine

POKRAJINSKI TAJNIK

**Zsolt Szakállas**